Diari Oficial de la Generalitat Valenciana


Sumari del DOGV 5115, del 17-10-2005 (2005/10672)

RESOLUCIÓ 20 de setembre de 2005, del director general d'Energia, per la qual s'atorga l'autorització administrativa a Iberdrola Distribución Eléctrica, SAU, per a la instal·lació del segon circuit de la línia elèctrica a 132 kV la Plana-Benicarló, des del suport núm. 25 fins a la ST Vall d'Alba (suport núm. 74 bis), als termes municipals de Borriol, Sant Joan de Moró, Vilafamés i Vall d'Alba, a la província de Castelló i s'aprova el projecte d'execució (ATLINE /2004/25/12).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5115

Data del DOGV
:   17-10-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/10146


Data del document
:   20-09-2005

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Sant Joan de Moró
    * Vall d'Alba
    * Borriol
    * Vilafamés
    * subministrament d'energia elèctrica
    * empresa privada

RESOLUCIÓ 20 de setembre de 2005, del director general d'Energia, per la qual s'atorga l'autorització administrativa a Iberdrola Distribución Eléctrica, SAU, per a la instal·lació del segon circuit de la línia elèctrica a 132 kV la Plana-Benicarló, des del suport núm. 25 fins a la ST Vall d'Alba (suport núm. 74 bis), als termes municipals de Borriol, Sant Joan de Moró, Vilafamés i Vall d'Alba, a la província de Castelló i s'aprova el projecte d'execució (ATLINE /2004/25/12). [2005/X10907]
  
Vist l'escrit presentat per Iberdrola Distribución Eléctrica, SAU, amb domicili als efectes de notificacions a l'av. de Burgos, 8, de Madrid, en data 26 de gener de 2004, davant el Servici competent en matèria d'energia de Castelló, en què sol·licita que se li concedisca l'autorització administrativa i l'aprovació del projecte d'execució per a la instal·lació del segon circuit de la línia elèctrica a 132 kV la Plana-Benicarló, des del suport núm. 25, fins a la ST Vall d'Alba (suport núm. 47 bis), als termes municipals de Borriol, Sant Joan de Moró, Vilafamés i Vall d'Alba, província de Castelló. Al mencionat escrit s'adjuntava el projecte tècnic per a l'execució de l'esmentada instal·lació, firmat per l'enginyer industrial Sr. Javier Arroyo Caballero i visats pel Col·legi Oficial d'Enginyers Superiors Industrials de la Comunitat Valenciana a Castelló, en data 9 de desembre de 2003.
  
Vist que els dies 17 d'agost i 26 d'agost de 2004 es va publicar en el Butlletí Oficial de la Província de Castelló i en el Diari Oficial de la Generalitat Valenciana, respectivament, l'anunci corresponent a la informació pública prevista en l'article 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.
  
Vist que de conformitat amb el que establix el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre als ajuntaments afectats pel projecte una separata de la part d'este, als efectes d'establir el condicionat tècnic oportú. En contestació al dit escrit, les entitats locals afectades van informar, en síntesi, el següent:
  
Els ajuntaments de Sant Joan de Moró, Borriol i Vilafamés van contestar favorablement al projecte amb els condicionats que estos contenen.
  
No consta en l'expedient cap contestació de l'Ajuntament de Vall d'Alba, a pesar de la reiteració efectuada pel Servici Territorial:
  
Vist que de conformitat amb el que establix l'article 131 del Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si procedia, els condicionats oportuns, concretament als següents:
  
Red Eléctrica Española, SA.
  
Servici Territorial de Carreteres de Castelló, de la Conselleria d'Infraestructures i Transport.
  
Confederació Hidrogràfica del Xúquer.
  
Telefónica de España.
  
Diputació Provincial de Castelló.
  
Gas Natural SDG, SA.
  
En resposta a la petició de condicionat formulada pel Servici Territorial d'Energia de Castelló, els organismes mencionats van emetre un informe favorable a la instal·lació projectada, i van establir els condicionats que figuren en l'expedient.
  
Vist que remesos al sol·licitant els condicionats presentats pels ajuntaments i organismes referits, va prestar la seua conformitat al contingut d'estos, i va sol·licitar que continue el tràmit per a accedir a la sol·licitud plantejada.
  
Vist que de conformitat amb el que establix la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització, de la Generalitat Valenciana, es va enviar un ofici als ajuntaments afectats pel projecte en el qual es sol·licitava l'informe sobre l'adaptació d'este al planejament urbanístic vigent, i les entitats locals van informar, en síntesi, el següent:
  
Els ajuntaments de Sant Joan de Moró i Borriol van contestar favorablement al projecte amb idèntic contingut a l'expressat en l'informe previst pel Reial Decret 1.955/2000, d'1 de desembre.
  
L'Ajuntament de Vilafamés va emetre en un primer escrit informe desfavorable per interferir la instal·lació en els plans d'ordenació urbana, ja que afecta sòl no urbanitzable amb Protecció Paisatgística, entenent que hauria de justificar-se per mitjà d'estudi d'impacte ambiental. Posteriorment i en tràmit de contestació a l'informe previst pel Reial Decret 1.955/2000, d'1 de desembre, va contestar favorablement per considerar justificades les al·legacions formulades per Iberdrola DE, SAU, sobre la instal·lació, ja que es tracta únicament d'una col·locació de línia aèria sobre pals legalment establits amb anterioritat, i que s'ha consultat amb la Conselleria de Territori i Habitatge i els ha confirmat la innecessarietat d'estudi d'impacte ambiental.
  
No consta en l'expedient cap contestació de l'Ajuntament de Vall d'Alba, a pesar de la reiteració efectuada pel Servici Territorial:
  
Vist que com a antecedents del projecte presentat figura que l'actual línia la Plana-Benicarló, sobre la qual se sol·licita la instal·lació del segon circuit, està preparada amb suports per a doble circuit en tot el seu traçat, i no és necessària la instal·lació de cap nou suport i que esta va ser autoritzada i declarada com d'utilitat pública per la Delegació Provincial de Castelló el 16 de març de 1979, i es va aprovar el projecte d'execució en data 23 d'agost de 1982 i es va obtindre l'acta de posada en marxa el 9 de novembre del mateix any.
  
Vist que, d'acord amb el projecte firmat per l'enginyer Javier Arroyo Caballero i visat pel Col·legi Oficial d'Enginyers Superiors Industrials de la Comunitat Valenciana a Castelló, en data 9 de desembre de 2003, la finalitat que es perseguix amb la construcció d'esta instal·lació és garantir el subministrament en la zona amb una implantació important en la demanda d'empreses industrials i comercials, així com la millora en la qualitat de servici donada l'antiguitat i la limitació de potència de la mencionada línia actual existent.
  
Vist que la Unitat Territorial d'Energia de Castelló ha informat favorablement la sol·licitud.
  
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
  
Atés d'aplicació el que disposen els articles 73, 74 i 75 de la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana.
  
Atés que l'article 40.3 de la Llei 54/1997, de 27 de novembre, del Sector Elèctric establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, de Sector Elèctric; en el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica; en la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana; i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.
  
Atés que esta Direcció General d'Energia és competent per a resoldre la present resolució d'acord amb l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport,
  
Esta Direcció General d'Energia, resol:
  
Primer. Autoritzar administrativament a Iberdrola Distribución Eléctrica, SAU, la instal·lació del segon circuit de la línia elèctrica a 132 kV la Plana-Benicarló, des del suport núm. 25, fins a la ST Vall d'Alba (suport núm. 47 bis), als termes municipals de Borriol, Sant Joan de Moró, Vilafamés i Vall d'Alba a la província de Castelló i les característiques principals de la qual són les següents:
  
Origen de la línia: suport núm. 25, de la línia la Plana-Benicarló.
  
Fi de la línia: pòrtic de la subestació transformadora de Vall d'Alba.
  
Tensió nominal: 132 kV (1a categoria).
  
Tipologia constructiva: aèria.
  
Potència màxima a transportar: 131 MVA.
  
Nombre de circuits: un.
  
Conductors: alumini-acer de 281,1 mm2 de secció total, dos conductors per fase, tipus LA-280.
  
Cables de terra: des del suport núm. 25 al suport núm. 30, dos cables, un d'acer AC-50 i un altre del tipus OPGW-15 amb fibres en el seu interior. El traçat des del suport núm. 30 fins al suport núm. 7 bis, dos cables d'acer del tipus AC-50.
  
Aïllament: cadena d'aïlladors compostos tipus U120AB132P, de 650 kV de tensió suportada al xoc, 320 kV de tensió suportada amb pluja i 1.390 mm de longitud d'aïllant mínima.
  
Suports: metàl·lics de perfils angulars de costats iguals galvanitzats en calent, d'acer S355J2G3 i S275JR, organitzats en forma de gelosia senzilla. El suport de final de la línia és del tipus 12E190.
  
Longitud total: 17.510 m.
  
Pressupost total: 896.631,35 euros.
  
De conformitat amb l'article 40 de la Llei 54/1997, de 27 de novembre, del Sector Elèctric, la present autorització s'atorga sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Segon. Aprovar el projecte d'execució firmat per l'enginyer Javier Arroyo Caballero i visat per la demarcació de Castelló del Col·legi Oficial d'Enginyers Industrials de la Comunitat Valenciana i Albacete amb data 9 de desembre de 2003, i sotmetre'l a les condicions següents:
  
Les obres hauran de realitzar-se d'acord amb el projecte presentat.
  
El termini d'execució de l'obra serà de tres mesos des de la notificació de la present resolució. Amb anterioritat a la finalització del dit termini Iberdrola podrà sol·licitar la seua ampliació per mitjà de sol·licitud motivada davant d'esta Direcció General.
  
El titular donarà compte de l'acabament de les obres al Servici Territorial d'Energia de Castelló als efectes de la sol·licitud d'autorització d'explotació, a la qual acompanyarà un certificat de direcció i final d'obra subscrit pel tècnic facultatiu competent, en què acredita que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.
  
Iberdrola haurà d'observar els preceptes, mesures i condicions que s'establisquen en la legislació aplicable a l'activitat de distribució d'energia elèctrica.
  
La present resolució no és definitiva en via administrativa i contra la qual es podrà interposar recurs d'alçada davant el secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.